**Foras Taighde ar Oideachas (ERC)**

**Folúntais do Phoist mar Chomhlach Taighde (Modheolaíochtaí) (Buan)**

**Cúlra**

Bunaíodh an Foras Taighde ar Oideachas (FTO) mar Chomhlacht Reachtúil i gcomhréir leis an Acht Oideachais (1998) i mí Mheán Fómhair 2015, ach bhí sé ann ó mhí Eanáir 1966, agus tá sé lonnaithe ar Champas Ollscoil Chathair Bhaile Átha Cliath (DCU), Campas Choláite Phádraig, i nDroim Conrach. Déantar taighde ar iarratais ón Roinn Oideachais agus Scileanna agus ó ghníomhaireachtaí eile (m.s. NCCA nó NCSE) agus ar thosaíocht na foirne san FTO. Déanann an Foras soláthar freisin ar sheirbhís mheasúnaithe don chóras oideachais, mar shampla, trialacha caighdeánacha a fhorbairt agus a dháileadh don úsáid ag scoileanna. Tá tuilleadh eolais ar fáil ar láithreán gréasáin an FTO ag [www.erc.ie](http://www.erc.ie).

**Sonraíocht poist**

Fáiltítear roimh iarratas do phost sinsearach taighde le taithí i modheolaíochtaí taighde oideachasúla.

Is post **nua** é seo ina mbeifear ag obair leis an bPríomhfheidhmeannach, le Comhaltaí Taighde eile agus le foireann taighde, agus le Riarthóir Sinsearach an Fhorais mar chuid den fhoireann sinsearach taighde agus bainistíochta.

Is dóchaí gur iad na príomhfhreagrachtaí a bheidh i gceist ná:

* Ceannasaíocht agus maoirsiú ar na gnéithe teicniúla agus modheolaíochta d’obair an Fhorais (m.sh. samplú, ualú, scálú trialach agus ceistneoirí, anailís agus tuairisciú)
* Forbairt ar fhís straitéiseach an Fhorais chun modheolaíochtaí/anailís a shaibhriú
* Feitheoireacht agus meantóireacht ar bhaill foirne eile chun acmhainn a fhorbairt i scileanna teicniúla agus anailíseach.

*Déanfar na ceapacháin ar bhonn buan faoi réir ag tréimhse promhaidh 6-mhí a bheith comhlíonta go sásúil.*

*D’fhéadfadh go gcruthófaí painéal amháin nó níos mó ná sin óna bhféadfaí folúntais dá leithéid chéanna a líonadh sa todhchaí. Beidh na painéil i bhfeidhm do thréimhse 12 mí ó spriocdháta na n-iarratas agus d’fhéadfaí síneadh 6 mhí breise a chur leis sin.*

Is post teicniúil é seo ina mbeidh sainscileanna agus saintaithí **riachtanach**. Caithfidh an t-iarratasóir rathúil **gach** ceann acu seo a leanas a bheith acu:

* Taithí cruthaithe **i ngach ceann** de
	+ sampla a dhearadh agus a ualú as sampláil shrathaithe, bhraislithe mhór-scála
	+ measúnachtaí cognaíochta a fhorbairt, a scóráil agus a scálú ag baint úsáide as triail chlasaiceach agus teoiric mírfhreagairt (IRT) araon
	+ anailís ar thacair sonraí mórscála/casta
	+ meantóireacht, teagasc agus/nó tacú le daoine eile chun anailís a dhéanamh ar shonraí cainníochtúla
* dochtúireacht i dtomhas oideachasúil nó i ndisiplín ábhartha (m.sh. síceolaíocht, staitisticí, measúnú)
* acmhainn cruthaithe ar thaighde a ghiniúint
* cumas ar cheannasaíocht foirne cruthaithe
* an cumas tosaíochtaí straitéiseacha a chur in iúl do na gnéithe modheolaíochtúil de chlár oibre an FTO
* grinnthuiscint ar na hidirchaidrimh idir taighde agus polasaí oideachasúil
* taithí ar ghnéithe teicniúla de thaighde a chlárú (m.sh. samplú, ualú, trialacha a fhorbairt agus a scálú, lámhleabhair threoracha)
* ardchumas inniúlachta maidir le cód custamaithe nó macros a scríobh i gceann nó níos mó den na cláir bhogábhar staitisticiúil (m.sh. SPSS, SAS, R)
* taithí ar ghnéithe teicniúla agus modheolaíochta de mheastóireacht clár.

Bheadh sé mar **bhuntáiste** d’iarratasóirí dá mbeadh ceann amhán nó níos mó díobh seo acu:

* taithí ar dhearadh agus ar shonraí do mheasúnuithe ríomhaire-bhunaithe agus páipéar-bhunaithe
* taithí a bheith ag obair le réimse torthaí oideachasúla (i.e. nach sonraí gnóthachtála ná oilteachta amháin atá i gceist)
* taithí a bheith ag obair le sonraí cáilíochtúla agus le feidhmchláir bhogearraí (m.sh. NVivo).

**Cáilíochtaí pearsanta riachtanacha** don ról seo lena n-áirítear tiomantas, an cumas éilimh dhúshlánacha agus tosaíochtaí a bhíonn in iomaíocht le chéile a láimhseáil, stíl oibre chomhoibríoch, agus cur chuige oscailte agus solúbtha maidir le fadhbanna a réiteach.

Táthar ag súil go mbeidh an t-iarratasóir rathúil sásta taisteal (in Éirinn go príomha) chun freastal anois is arís ar chruinnithe tionscnaimh.

**Scála Tuarastail: €66,523 – €98,109**

Déanfar na ceapacháin ar Scála Comhlach Taighde don Earnáil Phoiblí ag pointe atá de réir Polasaí Pá an Rialtais faoi láthair, le hiontrálaithe nua ag tosú ag an gcéad phointe den scála.

Caithfidhiarratasóirí iad seo a chur san áireamh:

* litir chumhdaigh a dhéanann cur síos ar an tslí ina sásaíonn scileanna agus taithí an iarratasóra riachtanais an phoist
* curaclam vitae
* ainmneacha agus sonraí teagmhála beirt mholtóir

**Spriocdháta: 5.00 pm, An Máirt 29 Eanáir, 2019.**

Táthar ag súil go ndéanfar na hagallaimh a reachtáil laistigh de choicís ón spriocdháta ina bhfaighfear na hiarratais. Déanfar gearrliostáil.

chuig: vacancies@erc.ie nó sa phost chuig: Folúntais, Foras Taighde ar Oideachas, DCU (Campas Choláiste Phádraig), Droim Conrach, D09 AN2F.

*(Ba chóir go gcruthódh iarratais ar ríomhphost uathfhreagra – muna bhfaigheann tú freagra go luath tar éis duit d’iarratas a chur isteach déan teagmháil le Patricia Gaffney ag 01 837 37 89.)*

**Soláthraíonn an FTO timpeallacht oibre sholúbtha, dhinimiciúil agus dhúshlánach**

**agus is fostóir comhionannais é.**